Súradnice: 50°16′2″S 15°7′10″V﻿ / ﻿50,26722°S 15,11944°V﻿ / 50.26722; 15.11944

**Chotuc** (254 m n. m.) je vrch, ktorý sa týči približne 1 km západoseverozápadne od obce Křinec na Nymbursku v Stredočeskom kraji. Ide o významnú prírodnú pamiatku a neprehliadnuteľnú dominantu celého okolia.

Opis
----

Je to výrazný svedecký vrch v tvare krátkeho osamoteného chrbátika v smere východ-západ, tvoreného vrchneturónskymi až koňackými slieňovcami s polohami kremičitých ílovcov (vo vrcholovej časti). Na strmých svahoch sú miestami zosuvy. Na väčšine územia sú háje s hrabmi, lipami, topoľmi, rozptýlené dubové porasty s prímesou brestu, na južnom svahu boli predtým vinice, dnes čerešne. Na južnom svahu je opustený kameňolom. Je to výhľadové miesto.

Geomorfologické zaradenie
-------------------------

Geomorfologicky vrch patrí do subprovincie Česká tabule, oblasti Středočeská tabule, celku Středolabská tabule, podcelku Mrlinská tabule, okrsku Rožďalovická tabule a podokrsku Křinecká tabule.

Prírodná pamiatka
-----------------

Na južnej stráni Chotuca nájdeme teplomilné lúčne spoločenstvá s výskytom mnohých vzácnych rastlín, napr. vstavača purpurového, kamienky modropurpurovej alebo klokoča perovitého. Severný svah je porastený lesom. Prírodná pamiatka Chotuc zaberá plochu 28,57 ha a bola vyhlásená nariadením Okresného úradu Nymburk 22. októbra 1999. Na zozname osobitne chránených území AOPK SR je evidovaná pod číslom 2116.

História a povesti
------------------

Vrchol kopca býval halštatským alebo halštatsko laténskym hradiskom osídleným v čase medzi 6. a 5. storočím pred naším letopočtom a zaniknutým po príchode Keltov.

V keltskom období aj v stredoveku bol Chotuc významným kultovým miestom, kam ľudia usporiadavali púte. Pohanská tradícia výstupov na Chotuc bola natoľko silná, že katolícka cirkev s ňou nebojovala, ale dala púťam nový náboženský význam – v 13. storočí nechala totiž postaviť na vrchole kaplnku Najsvätejšej Trojice. Dnešný kostolík pochádza z 15. storočia, neskôr bol zbarokizovaný, v 19. storočí opravený. Potom dlhé desaťročia chátral, až v roku 1995 bol opravený do dnešnej podoby. Okolo kostolíka sa rozkladá starý cintorín, na ktorom sa už od roku 1953 nepochováva.

Pod vrchom Chotuc sa pri ceste vedúcej do obce Mečíř nachádza opustený židovský cintorín.

Fotogaléria
-----------

* Kaplnka Najsvätejšej Trojice na vrchole ChotucaKaplnka Najsvätejšej Trojice na vrchole Chotuca
* Opustený židovský cintorín pod ChotucomOpustený židovský cintorín pod Chotucom

Referencie
----------

1. 1 2   *Stránky AOPK ČR* [online]. [Cit. 2016-08-28]. Dostupné online. (po česky)
2. ↑  DEMEK, Jaromír; MACKOVČIN, Peter, a kolektív. *Zeměpisný lexikon ČR: Hory a nížiny*. 2. vyd. Brno : AOPK ČR, 2006. 582 s. ISBN 80-86064-99-9.
3. ↑  BALATKA, Břetislav; KALVODA, Jan. *Geomorfologické členění reliéfu Čech*. Praha : Kartografie Praha, 2006. ISBN 80-7011-913-6.

Pozri aj
--------

* Zoznam chránených území v okrese Nymburk
* Báň

Iné projekty
------------

Commons
* Spolupracuj na Commons Commons ponúka multimediálne súbory na tému **Chotuc**

Externé odkazy
--------------

* Nariadenie Okresného úradu Nymburk, ktorým sa zriaďuje zvlášť chránené územie (po česky)
* Informácie o Chotuci na webe Klubu za záchranu Polabia (po česky)
* Chotuc na webe botany.cz (po česky)

Zdroj
-----

*Tento článok je čiastočný alebo úplný preklad článku Chotuc na českej Wikipédii.*

| * z
* d
* u
Chránené územia v okrese Nymburk |
| --- |
| Národné prírodné rezervácie | 
* Čtvrtě
* Kněžičky
* Libický luh

 |
| Národné prírodné pamiatky | 
* Dlouhopolsko
* Hrabanovská černava
* Kopičácký rybník
* Slatinná louka u Velenky

 |
| Prírodné rezervácie | 
* (Hrbáčkovy tůně zrušená)
* Káraný-Hrbáčkovy tůně
* Mydlovarský luh
* Pod Benáteckým vrchem
* Vrť

 |
| Prírodné pamiatky | 
* Báň
* Chotuc
* Kerské rybníčky
* Oškobrh
* Písečný přesyp u Osečka
* Písečný přesyp u Píst
* Slatinná louka u Velenky
* Vinný vrch

 |